พาณิชย์ลดราคา! อุปกรณ์การเรียนและชุดนักเรียนกว่า 5,000 รายการ ทั่วประเทศ
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยภายหลังการลงพื้นที่เปิดตัวโครงการพาณิชย์ลดราคา! ช่วยประชาชน Lot 17 Back To School ที่ห้างสรรพสินค้าบิ๊กซี สาขาสะพานควาย ว่ากระทรวงพาณิชย์ได้เปิดตัวโครงการดังกล่าว ซึ่งได้รับการตอบรับจากประชาชนเป็นอย่างดี ถือเป็นการช่วยลดภาระค่าครองชีพให้กับประชาชนในช่วงเปิดภาคเรียนที่ 1 ในวันที่ 17 พฤษภาคมที่จะถึงนี้ โดยจะจำหน่ายในห้างสรรพสินค้าชั้นนำและห้างท้องถิ่นรวมทั้งหมด 10 ห้างทุกสาขาทั่วประเทศ ซึ่งสินค้าที่นำมาลดราคามีทั้งหมด 7 หมวด มากกว่า 5,000 รายการ ลดราคาสูงสุดร้อยละ 65 โดยเฉพาะชุดนักเรียนและอุปกรณ์การเรียนขณะที่ผู้ปกครองที่มาเลือกซื้อชุดนักเรียนและอุปกรณ์การเรียนให้บุตรหลาน สำหรับการเปิดภาคเรียนที่จะถึงนี้ ต่างพากันมาจับจ่ายซื้อสินค้าและขอขอบคุณรัฐบาลสำหรับมาตรการช่วยเหลือประชาชน ซึ่งถือเป็นการลดภาระค่าใช้จ่ายในช่วงวิกฤต อีกทั้งยังอยากให้มีโครงการพาณิชย์ลดราคาแบบนี้ต่อไปอีก สำหรับผู้ปกครองที่สนใจ สามารถเลือกซื้ออุปกรณ์การเรียนและชุดนักเรียนให้บุตรหลานได้ตั้งแต่บัดนี้ไปจนถึงวันที่ 30 มิถุนายน 2565 ที่ห้างสรรพสินค้าชั้นนำทั่วประเทศ